12. 9. 88 Επίσημη Εφημερίδα των Ευρωπαϊκών Κοινοτήτων Αριθ. C 237/49 
Γνωμοδότηση για την πρόταση οδηγίας του Συμβουλίου για την προσέγγιση των νομοθετικών και 
διοικητικών διατάξεων των κρατών μελών σχετικά με την μέγιστη περιεκτικότητα σε πίσσα των 
τσιγάρων (ι) 
(88/C 237/16) 
Στις 22 Φεβρουαρίου 1988, το Συμβούλιο αποφάσισε, σύμφωνα με το άρθρο 100 Α της Συνθήκης για 
την ίδρυση της Ευρωπαϊκής Οικονομικής Κοινότητας, να ζητήσει από την Οικονομική και Κοινωνική 
Επιτροπή, να γνωμοδοτήσει για την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών, υιοθέτησε τη γνωμοδότηση του στις 7 Ιουνίου 1988 με βάση την εισηγητική 
έκθεση του κ. Aspinall. 
Η Οικονομική και Κοινωνική Επιτροπή, κατά τη 257η σύνοδο ολομέλειας της (συνεδρίαση της 7ης 
Ιουλίου 1988), υιοθέτησε με 48 ψήφους υπέρ, 9 κατά και 5 αποχές, την παρακάτω γνωμοδότηση. 
1. Εισαγωγή 
1.1. Η πρόταση οδηγίας έχει ως σκοπό να εναρμονισθεί η 
μέγιστη περιεκτικότητα σε πίσσα των τσιγάρων σε όλη την 
επικράτεια της Κοινότητας στα πλαίσια της επίτευξης της 
ενιαίας εσωτερικής αγοράς το 1992 καθώς και να ληφθεί 
υπόψη η ανάγκη να εξασφαλισθεί υψηλό επίπεδο προστασίας 
της υγείας σύμφωνα με τους στόχους της 5ης δράσης στα 
πλαίσια του προγράμματος 1987/89 «Η Ευρώπη κατά του 
καρκίνου»(2) το οποίο υποστήριξε η ΟΚΕ στη γνωμοδότηση 
της 26ης Φεβρουαρίου 1987 (3). 
2. Η πρόταση της Επιτροπής 
2.1. Η οδηγία προτείνει η περιεκτικότητα σε πίσσα των 
τσιγάρων που διατίθενται στα κράτη μέλη να μην υπερβαίνει 
τα 15 mg στις 31 Δεκεμβρίου 1992 και τα 12 mg στις 31 
Δεκεμβρίου 1995· προτείνει επίσης οι αναγκαίες νομοθετικές 
διατάξεις των κρατών μελών να τεθούν σε ισχύ μέσα σε 18 
μήνες από την κοινοποίηση της οδηγίας και να χορηγηθεί 
στα κράτη μέλη συμπληρωματική προθεσμία 2 ετών για την 
πώληση υπαρχόντων αποθεμάτων που δεν συμμορφώνονται 
με τα όρια. 
2.2. Τα όρια έχουν προταθεί από την επιτροπή ειδικών 
καρκινολόγων. 
3. Γενικές παρατηρήσεις 
3.0. Η ΟΚΕ υποστηρίζει την πρόταση της Επιτροπής, με 
την επιφύλαξη των παρακάτω παρατηρήσεων. 
3.1. Η ΟΚΕ προτείνει να δεχθεί το Συμβούλιο τα όρια 
που ορίζονται στο άρθρο 2. Εντούτοις, είναι απαραίτητο να 
προβλεφθεί κάποια ευελιξία που θα εξασφαλίσει τη σταδιακή 
μείωση της ζήτησης και θα ανακουφίσει τις οικονομικές και 
κοινωνικές επιβαρύνσεις των νοτίων χωρών στις οποίες θα 
χρειαστεί να γίνουν αλλαγές στις παραγόμενες ποικιλίες 
καπνών και στα εξ'αυτών παραγόμενα προϊόντα. 
(') ΕΕ αριθ. C 48 της 20. 2. 1988, σ. 10. 
(2) ΕΕ αριθ. C 50 της 26. 2. 1987. 
(3) ΕΕ αριθ. C 105 της 21. 4. 1987. Ένας τρόπος για την παροχή ευελιξίας θα ήταν να ετοιμασθεί 
σύντομα μια πρόταση οδηγίας περί εφαρμογής των ορίων 
15 mg και 12 mg στις διαφημίσεις των τσιγάρων μέχρι το 
1992 και το 1995 αντίστοιχα με ταυτόχρονη χρονική 
επέκταση πέρα του 1992 και του 1995 της εφαρμογής των 
ορίων 15 mg και 12 mg για την παραγωγή βιομηχανοποιημέ­
νων προϊόντων καπνού. 
3.2. Η ΟΚΕ τονίζει ότι κάθε προσπάθεια πρέπει να γίνεται 
προς το συμφέρον της υγείας του ατόμου και του συνόλου 
για μείωση του καπνίσματος γενικά και της ποσότητας της 
εισερχόμενης στον οργανισμό πίσσας ειδικότερα. Η ΟΚΕ 
εκφράζει τη λύπη της γιατί η Επιτροπή δεν προώθησε όλες 
τις σχετικές με τον καπνό οδηγίες ταυτόχρονα. Οι οδηγίες 
αυτές συνδέονται στενά μεταξύ τους και θα έπρεπε να συζητη­
θούν από κοινού. 
3.3. Η ΟΚΕ αντιλαμβάνεται ότι αν δεν υπάρξει σταδιακή 
μείωση στα όρια της πίσσας που να επιτρέπει την προσαρ­
μογή των καπνών στην Κοινότητα καθώς και την ικανο­
ποίηση του καταναλωτή με το προϊόν, τότε θα μπορούσαν να 
ανακύψουν οικονομικές και κοινωνικές επιπτώσεις λόγω της 
μείωσης της ζήτησης, της μείωσης των εσόδων του δημοσίου 
από τη φορολογία, της απώλειας θέσεων απασχόλησης και 
της αύξησης εισαγωγών καπνών από τρίτες χώρες. 
3.4. Με σκοπό την ανάλυση της εξελικτικής πορείας των 
οδηγιών αλλά και για να εξασφαλισθεί η λήψη αποτελεσμα­
τικών μέτρων για την εκπλήρωση των οικονομικών και κοι­
νωνικών στόχων, η ΟΚΕ προτείνει να συσταθεί μια διυπη-
ρεσιακή ομάδα που θα εξετάζει τα προβλήματα που θα 
αναφύονται κατά τα στάδια εφαρμογής της οδηγίας και να 
διαβιβασθεί σχετική έκθεση στο Συμβούλιο, το Κοινοβούλιο 
και την Οικονομική και Κοινωνική Επιτροπή μετά ένα χρόνο 
για να σχολιασθεί και να εκτιμηθεί. 
3.5. Η ΟΚΕ εκφράζει την ευχή να καταβληθεί μια αποφα­
σιστική και συντονισμένη προσπάθεια για την ενημέρωση, 
διαπαιδαγώγηση και καθοδήγηση του καπνιστή — σημερινού 
ή μελλοντικού — σχετικά με τους κινδύνους που διατρέχει η 
υγεία η δική του αλλά και των άλλων, κυρίως δε όταν η 
περιεκτικότητα των τσιγάρων σε πίσσα είναι υψηλή. Ο κίνδυ-
Αριθ. C 237/50 Επίσημη Εφημερίδα των Ευρωπαϊκών Κοινοτήτων 12. 9. 88 
νος είναι σοβαρότερος για τα παιδιά και τους νέους οι συνή­
θειες των οποίων επηρεάζονται και διαμορφώνονται σε 
πρώιμο στάδιο της ζωής τους. Θα πρέπει να αναζητηθούν και 
αξιολογηθούν οι κατάλληλες μέθοδοι επικοινωνίας με τις 
διάφορες κατηγορίες ηλικιών. 
3.6. Η Επιτροπή θα πρέπει να εξετάσει τα υπόλοιπα 10% 
της αγοράς καπνού («στριφτά» τσιγάρα κλπ.) για να εξακρι­
βωθεί κατά πόσο θα μπορούσε να αυξηθεί η πληροφόρηση 
των καταναλωτών όσον αφορά την ποσότητα πίσσας (και 
νικοτίνης) που λαμβάνονται με αυτά τα προϊόντα. 
3.7. Οι προτάσεις για τον έλεγχο της περιεκτικότητας σε 
πίσσα των τσιγάρων θα πρέπει να είναι απόλυτα σαφείς ενώ 
η ευχέρεια επιλογής της μεθόδου ελέγχου που παρέχεται στο 
άρθρο 3 θα πρέπει να καταργηθεί. Θα πρέπει να υπάρχει μια 
αναγνωρισμένη μέθοδος ελέγχου για όλα τα κράτη μέλη· 
διαφορετικά ίσως να υπάρξουν περιορισμοί στην ελεύθερη 
κυκλοφορία των τσιγάρων και να ισχύσουν διαφορετικές ρυθ­
μίσεις. 
Η επιλογή όσον αφορά τη μεθοδολογία ελέγχου θα πρέπει να 
γίνεται ύστερα από διαβουλεύσεις με τον Διεθνή Οργανισμό 
Τυποποίησης (ISO). 
3.8. Σημειώνεται ότι δύο κράτη μέλη της Κοινότητας, η 
Ισπανία και η Πορτογαλία, διαθέτουν νομικές διαδικασίες 
και ότι η Ισπανία υιοθέτησε πρόσφατα ένα βασιλικό διάταγμα 
που μειώνει τα όρια περιεκτικότητας σε πίσσα, ενώ σε τέσ­
σερα ακόμη κράτη μέλη έχουν συναφθεί εθελοντικές συμ­
φωνίες μεταξύ των παραγωγών και της κυβέρνησης οι οποίες 
περιορίζουν τη διαφήμιση τσιγάρων με περιεκτικότητα σε 
πίσσα άνω ενός συμφωνημένου ορίου. Αυτού του είδους οι 
εθελοντικές συμφωνίες θα πρέπει να ενθαρρυνθούν και να 
εφαρμοσθούν σε κάθε κράτος μέλος πριν από τις προθεσμίες. 
3.9. Από την εφαρμογή της οδηγίας είναι πιθανό να προ­
κύψει επιπρόσθετο κόστος παραγωγής που θα οφείλεται στην 
πιθανή αντικατάσταση των εθνικών ποικιλιών από άλλες 
εισαγόμενες, ειδικότερα για την παραγωγή τσιγάρων εθνικών 
εμπορικών σημάτων στις νότιες μεσογειακές χώρες και λόγω 
της ανάγκης για διαφορετικά φίλτρα και μείγματα χάρτου και 
καπνού. Αυτό θα έχει ορισμένες οικονομικές επιπτώσεις στις 
νότιες μεσογειακές χώρες όπως η Ελλάδα. 
Βρυξέλλες, 7 Ιουλίου 1988. 3.10. Η ΟΚΕ καλεί την Επιτροπή να μελετήσει τρόπους 
για να ανακουφισθεί η οικονομική και κοινωνική επιβάρυνση 
σ'αυτές τις περιοχές της Κοινότητας και για να ενθαρρυνθούν 
οι εν λόγω περιοχές να στρέψουν την παραγωγή καπνού σε 
περισσότερο αποδεκτές ποικιλίες και σε άλλες εναλλακτικές 
προς τα καπνά καλλιέργειες. Στην περίπτωση που οι αλλαγές 
επηρεάζουν τα εισοδήματα των εργαζομένων, θα πρέπει να 
λαμβάνονται υπόψη οι πιθανές κοινωνικές επιπτώσεις. Όσον 
αφορά τις περιοχές στις οποίες η εφαρμογή της οδηγίας έχει 
ως συνέπεια, ή ενδέχεται να έχει ως συνέπεια, την απώλεια 
θέσεων απασχόλησης, η Επιτροπή θα πρέπει να υποβάλει 
προτάσεις σχετικά με ένα σύστημα αποζημίωσης του εργατι­
κού δυναμικού που καθίσταται υπεράριθμο. 
Στα πλαίσια της κοινής γεωργικής πολιτικής (ΚΓΠ) χορη­
γούνται ενισχύσεις για την προώθηση της καλλιέργειας ποι­
κιλιών χαμηλής περιεκτικότητας σε πίσσα. Για τις ποικιλίες 
αυτές, η αγορά στην Κοινότητα όλο και διευρύνεται. Η ΟΚΕ 
πιστεύει ότι τέτοιες ενισχύσεις θα μπορούσαν να χορηγηθούν 
για έρευνα και ανάπτυξη, για κοινωνική μετατροπή των καλ­
λιεργητών και των καπνεργατών οι οποίοι βλάπτονται από 
την αναγκαία μεταστροφή προς ποικιλίες καπνών χαμηλής 
περιεκτικότητας σε πίσσα και για την υιοθέτηση αποτελεσμα­
τικών μέτρων που θα αποβλέπουν στην ενημέρωση του κοινού 
όσον αφορά τους κινδύνους που διατρέχουν όταν καπνίζουν 
και μάλιστα όταν καπνίζουν τσιγάρα με περιεκτικότητα σε 
πίσσα. 
3.11. Η ΟΚΕ σημειώνει ότι το κοινωνικό σύνολο έχει 
αρχίσει να αποδέχεται ότι το κάπνισμα αποτελεί κίνδυνο για 
την υγεία και γι'αυτό πρέπει να καταβληθεί κάθε προσπάθεια 
να επισπευθεί η εφαρμογή των υπόλοιπων δράσεων του πρώ­
του μέρους του προγράμματος «Η Ευρώπη κατά του καρκί­
νου» που είναι ευεργετικές για το κοινωνικό σύνολο και θα 
μπορούσαν να συζητηθούν κατά τη διάρκεια και έως το τέλος 
του 1989. 
4. Ειδικές παρατηρήσεις για τα άρθρα 
4.1. Άρθρο 3 
Η ΟΚΕ συνιστά τη χρησιμοποίηση μίας μόνο μεθόδου ελέγ­
χου. Αυτή θα μπορούσε να συμφωνηθεί κατόπιν διαβουλεύ­
σεων με το Διεθνή Οργανισμό Τυποποίησης (ISO), την 
καπνοβιομηχανία και τις αρχές κάθε κράτους μέλους. Οι 
λέξεις «ή με οποιαδήποτε άλλη μέθοδο που παρέχει ανάλογα 
αποτελέσματα» πρέπει να διαγραφούν από το κείμενο της 
οδηγίας. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
12. 9. 88 Επίσημη Εφημερίδα των Ευρωπαϊκών Κοινοτήτων Αριθ. C 237/51 
ΠΑΡΑΡΤΗΜΑ 1 
στη γνωμοδότηση της Οικονομικής και Κοινωνικής Επιτροπής 
Η ακόλουθη τροπολογία, η οποία αποστηρίχθηκε από το 25% τουλάχιστο των μελών που ψήφισαν, απορρίφθηκε 
κατά τη συζήτηση: 
Παράγραφος 3.5. 
Τέταρτη γραμμή: η φράση «κυρίως δε ... υψηλή» να διαγραφεί. 
Αιτιολογία 
Με το εδάφιο αυτό είναι δυνατό να δημιουργηθεί η εντύπωση ότι το κάπνισμα τσιγάρων με μικρότερο περιεχόμενο 
σε πίσσα είναι υγιές. Επειδή η εντύπωση αυτή είναι καλύτερο να αποφευχθεί, πρέπει να διαγραφεί το εδάφιο αυτό 
έτσι ώστε να αναφέρονται μόνο οι πιθανοί κίνδυνοι που προκύπτουν από το κάπνισμα τόσο για την υγεία του 
καπνιστή όσον και των άλλων ατόμων. 
Ψηφοφορία 
Υπέρ: 26, κατά: 32, αποχές: 2.